8 greindust innanlands í gær og voru þeir allir í sóttkví við greiningu. 28 hafa greinst undanfarna daga í nokkrum hópsýkingum. Viðbúið er að aukið álag verði á heilbrigðiskerfið á næstunni.
Hertar aðgerðir tóku gildi á miðnætti. Allt skólahald liggur niðri í grunn-, framhalds- og háskólum. Undanfarna viku hafa þrjú hópsmit greinst, og eru tvö þeirra tengd. Þeir sem hafa greinst undanfarið hafa verið með breska afbrigði veirunnar.
Þessi þróun veldur áhyggjum því ekki aðeins er þetta afbrigði meira smitandi heldur veldur það alvarlegri veikindum nema í yngsta aldurshópnum yngri en 6 ára.
Segir Þórólfur Guðnason sóttvarnalæknir á upplýsingafundi almannavarna í morgun.
Af þeim sökum er viðbúið að aukið álag verði á heilbrigðiskerfið ef breska afbrigðið dreifir sér frekar um samfélagið.
Tölur frá Noregi benda til að 2,5 sinnum fleiri þurfi sjúkrahúsinnlagnir. Hingað til hefur 4 prósent smitaðra þurft sjúkrahúsinnlögn í fyrri bylgjum, þannig að nú má búast við allt að 10 prósent.
Segir Alma Möller landlæknir. Til að bregðast við því hefur til að mynda verið opnað fyrir skráningar í bakvarðasveitir. Þeir sem voru áður skráðir þurfa að gera það aftur.
Bólusetningar með bóluefni Astra zeneca verður tekin upp að nýju. Þórólfur telur það vera virkt og gott bóluefni, óháð aldri.
þegar notkun á bóluefninu hófst hér þá lágu ekki fyrir rannsóknir á því hvort að bóluefnið væri virkt hjá eldri einstaklingum en 65 ára. Það var á þeim grunni sem var ákveðið að nota bóluefnið bara hjá fólki yngra en 65 ára. Nú liggja hins vegar fyrir niðurstöður rannsókna um að bóluefnið er mjög virkt hjá eldri hópunum líka þannig að það er ekkert því til fyrirstöðu að nota það, og skipta um kúrs og nota það hjá eldri aldurshópum.
Hann segir aukaverkanir vegna blóðtappa og blæðinga aðeins sjást hjá fólki undir sextugu. Páskarnir nálgast og hvatti Rögnvaldur Ólafsson aðstoðaryfirlögregluþjónn fólk til að gæta vel að sóttvörnum, og ekki síður í grennd við gosstöðvarnar þar sem fjölmenni hefur verið undanfarna daga.
Núna og næstu daga eru vetraraðstæður á svæðinu við Geldingadal, göngufólk þarf að vera vel útbúið til vetrarferðamennsku með tilheyrandi klæðnaði og nesti. Þar þarf líka að huga að persónulegum sóttvörnum á meðan fólk er á svæðinu, ekki blanda óskyldum hópum og að nota grímur þar sem ekki er hægt að tryggja fjarlægð og nota grímur þar sem ekki er hægt að tryggja fjarlægt
8 greindust innanlands í gær og voru þeir allir í sóttkví. Breska afbrigði veirunnar virðist hafa náð bólfestu hér á landi. Fólk getur veikst alvarlega og fleiri þurfa að leita á sjúkrahús vegna hennar. 